open-index/open-wikipedia-markdown huggingface dataset:
En offiser og en gentleman

***En offiser og en gentleman*** (originaltittel: *An Officer and a Gentleman*) er en amerikansk romantisk dramafilm fra 1982 med Richard Gere, Debra Winger og Louis Gossett jr. i hovedrollene. Regissør er Taylor Hackford og manuset er skrevet av Douglas Day Stewart.

## Handling
Zack Mayo (Richard Gere) er en ung mann med tragisk bakgrunn som blir opptatt som elev ved marinens flyskole, en skole bare de tøffeste og mest intelligente kommer gjennom. Han ser dette som sin eneste sjanse til å bli noe her i livet. Filmen følger ham gjennom opptakstiden i hans kamp for å fullføre skolen, og overvinne følelsesmessige problemer fra fortiden. 
Han blir på tross av advarsler sammen med en av de lokale fabrikkjentene som henger etter kadettene på skolen. Noe som får skjebnesvangre følger for hans kompis. I tillegg til sin problematiske bakgrunn må han også stri med en tøff instruktør (Louis Gossett jr.) som forsøker å bryte kadettene ned. Det utvikler seg til et oppgjør mellom de to.

## Om filmen
Filmen fikk gode kritikker og har oppnådd 81% på Rotten Tomatoes. Den ble en stor kommersiell suksess og spilte inn $130 millioner på amerikanske kinoer alene. Den ble den tredje meste innbringende filmen i USA i 1982, bare slått av *[[E.T.]]* og *[[Tootsie]]*.

*En offiser og en gentleman* vant i 1983 to Oscar-statuetter, beste mannlige birolle (Louis Gossett jr.) og beste sang. Den ble samme år tildelt to Golden Globes i de samme kategoriene. Den vant også en BAFTA-pris for beste musikk.

Filmens tittellåt «Up Where We Belong», fremført av Joe Cocker og Jennifer Warnes, ble en stor hit og havnet på førsteplassen på Billboard-lista. Sangen var komponert av Jack Nitzsche og Buffy Sainte-Marie, og skrevet av Will Jennings. De tre sistnevnte ble tildelt både en Oscar, BAFTA og en Golden Globe for sangen.

## I rollene

## Referanser


## Eksterne lenker
* 
* Filmklipp med kommentar
Ya’an

**Ya'an** (kinesisk: 雅安; pinyin: *Yǎ'ān*) er et byprefektur i den kinesiske provins Sichuan. Det har et areal på 15&nbsp;354&nbsp;km², og et innbyggertall på 1,54 millioner. Det ble tidligere kalt **Yazhou**.

Byen var hovedstad for den gamle provinsen Xikang fra 1950 til 1955.

## Kulturminner
I selve byområdet ligger que-steinutskjæringene i Gao Yis gravmæle (高颐墓阙及石刻, *Gāo Yí mù què jí shíkè*), som er oppført på Folkerepublikken Kinas liste over kulturminner.

## Historie

Byen, som tidligere het *Yazhou-fu*, kjennes fra kilder fra Zhou-dynastiets tid (1122-255 f.Kr.). Den var fylkessete under Qin- og Han-dynastiene, men ble deretter erobret av nomadiske stammer. Etter at det på nytt ble integrert i det kinesiske rike sent på 300-tallet ble det sete for *Ya-prefekturet* i 604. Det moderne fylket Ya'an ble opprettet i 1912.

Den første kjempepanda som ble vitenskapelig beskrevet ble observert i Ya'an, i 1869, av den franske misjonæren *Père* Armand David tilhørende misjonsordenen vincentinerne. Området var den gang del av det østlige Tibet.

Ya'an går også for å være det første sted i verden der mennesker foretok systematisk beplantning av te (i motsetning til å plukke blader fra viltvoksende planter).

## Administrative enheter

Byprefekturet Ya'an har jurisdiksjon over ett distrikt (区 *qū*) og 7 fylker (县 *xiàn*).

## Samferdsel
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.

Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.

## Referanser


## Eksterne lenker
* 
* National Geographic Magazine, Tea Horse Road 
* Tomb Towers and Stone Sculptures in Gaoyi Graveyard
* Gao Yi mu que ji shike  
* Han Gao Yi que tupian (zutu) 
* Gao Yi Muque Ji Shike - Towers and Stone Sculptures at Gao Yi's Tomb
* Gao Yi cemetery at Ya'an in Sichuan
Sarapul

**Sarapul** (russisk: Сарапул) er en by i Republikken Udmurtia i Russland. Den ligger ved elva Kama, rundt 50&nbsp;km sørøst for Izjevsk. Ved folketellingen i 2010 hadde byen 101&nbsp;381 innbyggere.

Det antas at navnet «Sarapul» stammer fra tsjuvasjisk og betyr «gul fisk» (tsjuvasjisk: сарă пулă).

Bosetningen oppsto på 1500-tallet. Befolkningen levde hovedsakelig av kornhandel og fiske. 
I 1780 fikk bosetningen innvilget byrettigheter. Mange av Udmurtias arkitektoniske fortidsminner ligger i Sarapul. De vakreste bygningene er kjøpmannhusene og kirkene.

Sarapul er en industriby med vekt på maskinteknikk og radioelektronikk.

## Referanser


## Eksterne lenker
* 
* Offisielt nettsted for Udmurtia
Audun Hierman

**Audun Munthe-Kaas Hierman** (1892–1975) var en norsk forfatter og pressemann. 

Han skrev 33 barnebøker og flere romaner i årene 1914–1971. Flere av guttebøkene ble skrevet under pseudonymet Peder Flint.  

Han startet sin journalistiske karriere da han var 21 år. Han var første ansatt i Østlendingen og Aftenposten, før han 28 år gammel ble redaktør i Smaalenenes Amtstidende og senere i Sarpen. Noen år senere ble han redaktør i Larvik Morgenavis (1947-50) og Tønsbergs Blad (1950-54). 

Hierman var prestesønn fra Kinn i Sunnfjord. Hans forfatterskap var preget av hans kristne livssyn. Han var gift med Marie (f. 1893, d. 1983).

## Referanser
Mozjga

**Mozjga** (russisk: Можга) er en by i Republikken Udmurtia i Russland. Den ligger ved elva Sjuginka, 75 kilometer sørvest for Izjevsk. Innbyggertall: 44&nbsp;345 (folketelling 2021), 47&nbsp;119 (folketelling 2002), 46&nbsp;049 (folketelling 1989).

Mozjga ble grunnlagt i 1835 som en bosetning ved et glassverk. Etter oktoberrevolusjonen ble den omdøpt til *Sovetskij* (russisk: Сове́тский) og senere til *Krasnyj* (russisk: Кра́сный). I 1926 fikk bosetningen bystatus og navnet ble endret tilbake til Mozjga.

## Referanser
Ole Lie Singdahlsen

**Ole Christopher Lie Singdahlsen** (født 24. oktober 1877 i Larvik, død 10. april 1926) var en norsk forfatter. Han skrev flere romaner samt et skuespill. Det ble oppført på Det Norske Teater i 1919. 

Singdahlsen debuterte med *Ada* i 1901. Han skildret fra sitt departementsliv i bøkene *Medaljen* (1921) og *Kolleger* (1923). Hans er også kjent for Hallingdals-fortellingene: *Hallinger* (1915), *Fjeldfolk* (1917), *Folket fra Aslegaard* (1918) med flere.

Singdahlsen var dessuten byråsjef i Kirke- og undervisningsdepartementet, førstearkivar i Riksarkivet og formann i Den Norske Forfatterforening i 1922.

## Referanser
Nicolai Johansen

**Birger Nicolai «Nicken» Johansen** (født 29. november 1917 i Skien, død 24. oktober 1999) var en norsk fotballmann, kjent som generalsekretær i Norges Fotballforbund.

Han var aktiv i fotball for lagene Fram og Skiens Ballklubb, samt i friidrett for Odd Friidrettsklubb. Etter examen artium (handelsgym) jobbet han i Norsk Hydro frem til 1939. 

Den 1. mars 1939 begynte han i Norges Fotballforbund som assistent til daværende generalsekretær Asbjørn Halvorsen. I 1955 ble Johansen selv generalsekretær i forbundet. Han ble sittendet i denne stillingen frem til 1983. 

I 1982 utga Petter Larsen *Med norsk fotball på offensiven*, som var en biografi om Nicolai Johansen. Etter at han gikk av som generalsekretær i 1983 ble Johansen utnevnt til Fotballforbundets andre æresmedlem. I 1985 ble Nikken-prisen stiftet, og Nicolai (Nicken) Johansen mottok selv den første prisen som ble utdelt. Han ble utnevnt til ridder av St. Olavs Orden (1988). Han var formann i Norsk Fotballs Venner og engasjert i Norges idrettsforbund og Norges olympiske komité.

## Referanser


## Litteratur
*
Jane

**Jane** er et kvinnenavn med flere mulige opprinnelser, alle relatert til mannsnavnet *[[Johannes]]*. Det kan være:
* en engelsk kortform av kvinnenavnet *[[Johanna]]*, som kommer av *Johannes*, den latinske formen av greske *Ioannes* som igjen er en sammentrukket form av det hebraiske navnet *Jochanan*, «Gud er nådig».
* en engelsk kortform av *Jehanne*, en gammelfransk feminin form av mannsnavnet *Johannes*.
* en skandinavisk kortform av kvinnenavnet *[[Johane]]*, som er en skandinavisk form av *Johanna*.

Merk at den skandinaviske formen uttales forskjellig fra den engelske: 
* norsk Jane: []
* engelsk Jane: []

## Utbredelse
*Jane* var et svært vanlig navn i England fra 1500-tallet til slutten av 1900-tallet.

*Jane* var et populært navn i USA på 1800-tallet og igjen fra 1930-årene til 1950-årene.

|}

## Kjente personer med navnet
Personene i listen er ordnet kronologisk etter fødselsår.
* Jane Austen (1775–1817), britisk forfatter
* Jane Darwell (1879–1967) amerikansk teater- og filmskuespiller
* Jane Wyman (1917–2007), amerikansk skuespiller
* Jane Goodall (1934–2025), engelsk primatolog
* Jane Fonda (f. 1937), amerikansk skuespiller
* Jane Curtin (f. 1947), amerikansk skuespiller og komiker
* Jane Kåss (f. 1953), norsk maler
* Jane Fellowes, baronesse Fellowes (f. 1957), søster av Diana, fyrstinne av Wales
* Jane Krakowski (f. 1968), amerikansk skuespiller og sanger
* Jane McGonigal (f. 1977), amerikansk videospilldesigner
* Jane Helen Johansen (f. 1977), norsk musiker

## Annen bruk av navnet
* *[[Jane Eyre]]*, roman fra 1847 av Charlotte Brontë
* Jane Doe, engelsk betegnelse på en kvinne med ukjent identitet
* Jane, kjæresten til romanfiguren Tarzan

## Referanser


## Eksterne lenker
*
Ziyang (Sichuan)

**Ziyang** (forenklet kinesisk: 资阳; tradisjonell kinesisk: 資陽; pinyin: *Zīyáng*; Wade-Giles: *Tzū-yáng*) er et byprefektur i den kinesiske provinsen Sichuan.

## Administrative enheter
Byprefekturet Ziyang har jurisdiksjon over ett distrikt (区 *qū*), ett byfylke (市 *shì*) og 2 fylker (县 *xiàn*).

## Samferdsel
### Jernbane
Chengdu-Chongqing-jernbanen betjener området; den fører fra Chengdu til Chongqing.

### Vei
Kinas riksvei 321 løper gjennom området. Den fører fra Guangzhou i provinsen Guangdong via blant annet Wenzhou og Guilin til Chengdu, hovedstaden i Sichuan.

## Eksterne lenker
*  
* Infoside 
* Kart over Ziyang
Kambarka

**Kambarka** (russisk: Камбарка) er en by i Republikken Udmurtia i Russland. Den ligger tre kilometer fra elva Kamas venstre (østre) bredd, rundt 90&nbsp;km sørøst for Izjevsk. Innbyggertall: 12&nbsp;636 (folketelling 2002), 13&nbsp;258 (folketelling 1989) og  (). Byen dekker et areal på .

Bosetningen oppsto ved et Demidov-jernverk, som ble bygget i 1761&ndash;1767. Bystatus ble innvilget i 1945.

## Referanser


## Eksterne lenker
*
Mass Effect

***Mass Effect*** er et videospill i sjangerne rollespill og tredjepersonsskytespill utviklet av det canadiske selskapet BioWare og utgitt november 2007 til Xbox 360. En PC-versjon for Microsoft Windows ble utgitt av Electronic Arts i mai 2008. Det ble også utgitt en «sammendrag» versjon til PlayStation 3 på PlayStation Store.

Historien er innenfor sjangeren science fiction og utspiller seg i Melkeveien, hvor hovedpersonen «Commander Shepard» må redde galaksen fra løpske intelligente maskiner kalt «The Reapers».

Spillet høstet gode kritikker.

Serien har til nå høstet to oppfølgere. *[[Mass Effect 2]]* ble lansert i januar 2010 for Xbox 360 og Windows, og tolv måneder senere for PlayStation 3. I likhet med det første spillet i serien, ble også dette spillet godt mottatt av anmeldere. 
*[[Mass Effect 3]]*, som markerer det siste i serien, ble lansert til Windows, Xbox 360 og PlayStation 3 den 6. mars 2012.

EA sa i 2021 at de ville lansere en ny versjon av Mass Effect trilogien 14. mai med alt innholdet fra alle de tre spillene.

## Handling
Spilleren skal påta seg rollen som kommandør Shepard, en soldat som må forhindre en annen korrupt agent som samarbeider med en utenomjordisk invasjon fra en annen galakse. Spillet krever at spilleren klarer å gjennomføre en rekke oppdrag som blant annet involverer romfart, kamp mellom andre tropper og kjøretøy, og interaksjon med andre spiller-figurer.

## Referanser




## Eksterne lenker
* 
* 
*  ''Mass Effect Wiki''
Einar Jørum

**Einar Jørum** (født 16. juni 1924 i Åsen i Nord-Trøndelag, død 10. september 1997 i Oslo) var en norsk fotballspiller og president i Norges Fotballforbund (1970–80).

Han studerte til sivilingeniør i byggteknikk ved NTH (1950). I studietiden spilte han for Rosenborg Ballklub (1945–48) og representerte Trondheim bylag ved åpningen av Lerkendal stadion (1947). Samtidig tok han forbundets høyeste trenerutdannelse (1948) og var siden også aktiv som dommer.

Han ble ansatt i Forsvarets bygningstjeneste i Oslo (1950) der han var angriper for  Vålerenga (1950–53, 38 scoringer, derav 32 kamper og 23 scoringer i hovedserien 1950–52).
Som i Rosenborg-tiden fungerte han også i administrasjonen, da som forretningsfører (1951–53).  
Han hadde to B-landskamper (scoring i begge).

Han virket som teknisk bestyrer for bygningstjenesten (1953–1992), et virke som umiddelbart
brakte ham nordover (1953–59) med fotball-spill for Bodø/Glimt og  Bardufoss og Omegn IF. Han hadde også to kamper for det nordnorske landsdelslaget i 54 og 57.

Tilbake i Oslo var han formann i Norges Fotballforbunds uttakingskomite for herrelandslaget i fotball (1960–69) før han overtok vervet som forbundssjef (1970–80).  
Han satt i UEFAs eksekutivkomite og ledet UEFAs juniorkomite (1980–84), og var styremedlem i Norges Idrettsforbund (1980–87), samt i styret for Ullevaal Stadion.  Inntil sin bortgang var han formann (etter Nicolai Johansen) i Norsk Fotballs Venner (1990–97).

Han var far til tidligere landslagsspiller i håndball Guri Jørum, som igjen er mor til landslagsspiller Linn Jørum Sulland og Randi Jørum Sulland.
## Utmerkelser
* Norges Fotballforbunds gullmerke
* Norges Idrettsforbunds hederstegn
* Dansk Boldspildsunion's gullmerke
* Nikken-prisen (1997).  Post mortem.

## Litteratur
*
Åke Berg

**Åke Berg** (født 18. september 1946 i Larvik) er en norsk billedkunstner som særlig har arbeidet med maleri og grafikk.

## Bakgrunn og arbeid
Åke Berg har utdannelse fra Oslo Tegne- og Maleskole, Statens håndverks- og kunstindustriskole (SHKS), der han blant annet studerte under Egil Weiglin og Hans Normann Dahl. I tillegg har han tatt tilleggsutdannelse som grafiker ved SHKS og Norsk Kunstakademi med Dag Hofseth og Svein Johansen som lærere.

Åke Berg har hatt en mengde utstillinger og foretatt utsmykninger flere steder i Norge, blant annet i Larviks nye politihus. Han beskrives som en romantisk kolorist med vakre og ukontroversielle motiver, ofte hentet fra Vestfoldlandskapet som han er sterkt knyttet til.

Berg har undervist ved malekurs i inn- og utland, blant annet ved Den nordiske malerskole i Frankrike. Han hadde et atelieropphold ved 
Cité internationale des Arts i Paris i 1998.

Åke Berg er bosatt på Bjønnes utenfor Larvik.

## Stipend
* 1984: Tjølling kommunes kulturstipend

## Referanser


## Eksterne lenker
* Hjemmeside
Unnslipningshastighet

**Unnslipningshastighet** eller **parabolsk hastighet** er minimumshastigheten et legeme må ha for å unnslippe gravitasjonsfeltet til et annet legeme. Begrepet brukes innen astronomi og beskriver hvilken hastighet et legeme uten egen fremdrift må ha på overflaten av et himmellegeme for å unnslippe dets gravitasjonsfelt. Jordens unnslipningshastighet er 11,2 km/s, noe som betyr at et legeme med denne hastigheten vil forlate jordens gravitasjonsfelt og for alltid fjerne seg fra jorden (luftmotstanden er ikke tatt hensyn til). Den nødvendige hastigheten for å unnslippe gravitasjonsfeltet avtar når avstanden til gravitasjonssenteret øker, siden gravitasjonskraften er omvendt proporsjonal med kvadratet av avstanden.

Formelen for å regne ut et kuleformet legemes unnslipningshastighet er:
:v = \sqrt{\frac{2GM}{r}}
* *v* = Unnslipningshastighet
* *G* = Gravitasjonskonstanten
* *M* = Legemets masse
* *r*&nbsp; = Legemets radius (mer presist: avstanden fra gravitasjonssenteret)
:(Formelen tar ikke hensyn til rotasjonshastighet eller eventuelle gravitasjonskrefter fra andre nærliggende legemer.)

Asteroider kan ha unnslipningshastigheter på mindre enn 1 m/s. Hastigheter lavere enn unnslipningshastigheten vil føre til at legemet faller tilbake eller havner i bane. Sorte hull har innenfor hendelseshorisonten en unnslipningshastighet som er større enn lysets hastighet. Det betyr at gravitasjonskreftene er så store at ikke en gang lys har nok hastighet til å unnslippe.

## Noen unnslipningshastigheter

## Kilder
*Nasjonal digital læringsarena - Romteknologi Vg3: Unnslipningshastighet Besøkt 7. mars 2015
*Astronomi.no: Appendix 1c: Data om solsystemet 3  Besøkt 7. mars 2015
Nikola Karabatić

**Nikola Karabatić** (født 1984) er en tidligere fransk håndballspiller som spilte for Paris Saint-Germain Handball og for Frankrikes herrelandslag i håndball.

Med landslaget har han vunnet tre gullmedaljer i OL (OL 2008, OL 2012 og OL 2020), fire gullmedaljer i VM (VM 2009, VM 2011, VM 2015 og VM 2017) og fire europamesterskap (EM 2006, EM 2010, EM 2014 og EM 2024).

Han har tidligere blant annet spilt ni sesonger for Montpellier HB, og er en av verdens beste i sin posisjon. Han ble kåret til «Verdens beste håndballspiller» for håndballåret 2007 av det internasjonale håndballforbundet (IHF).

## Karriere
Karabatić debuterte på landslaget 2. november 2002. Han spilte på laget som vant EM 2006, OL 2008, VM 2009, EM 2010, VM 2011, OL 2012, EM 2014, VM 2015 og VM 2017. Han har dessuten sølvmedalje fra OL 2016 og bronsemedaljer fra VM 2003, VM 2005 og EM 2008.

Karabatic begynte sin profesjonelle karriere i den franske toppklubben Montpellier HB. Der ble han fransk mester i 2002, 2003, 2004 og 2005. Han har også vunnet Champions League med klubben i 2003. Han spilte for den tyske klubben THW Kiel, og ble tysk mester i 2006, 2007, 2008 og 2009, og vant EHF Champions League i 2007. Sommeren 2009 forlot han Tyskland og kom tilbake til Montpellier HB. Etter sin hjemkomst vant Karabatic den franske ligaen tre ganger (2010, 2011 og 2012). Han hadde et kort opphold i Pays d'Aix Université Club handball (Aix-en-Provence) mellom februar og juni 2013. Fra 2013 til 2015 spilte han for FC Barcelona.

Karabatić er ridder av Æreslegionen.

Han tok sølv under Sommer-OL 2016.

## Referanser




## Eksterne lenker
* 
* 
*
Tor Christian Hognestad

**Tor Christian Hognestad** (født 6. november 1943) er en norsk bildekunstner (tekstilkunstner). Han har sin utdannelse fra Bergens kunst- og håndverksskole (1964&ndash;1968). Hognestad er representert ved flere museer og samlinger, for eksempel Vestlandske Kunstindustrimuseum. Han har stått for flere utsmykninger på oppdrag eller gjennom seire i konkurranser. Hognestad er meget anvendt som kunstnerisk konsulent i utsmykningssaker og som jurymedlem, for eksempel i Den nasjonale jury. Han er  oppvokst på Nanset og Langestrand.

## Pris
* 1988: Vestfold fylkes kulturpris

## Stipend og atelieropphold
* 1978: Statens Materiellstipend
* 1983: Statens reise- eller studiestipend
* 1987: Statens reise- eller studiestipend
* 1988: Bildende Kunstneres Hjelpefonds stipend
* 1989: Statens 3-årige arbeidsstipend
* 1989: Statens garantiinntekt for kunstnere
* 1993: Ingrid Lindback Langaards legat
* 1997: Ingrid Lindback Langaards legat

## Referanser


## Eksterne lenker
* 
* Kunstnernes informasjonskontor - Tor Hognestad
Curia

**Curia** betegnet i tidlig romersk historie en underavdeling av folket, eller en stamme. Ordet ble etterhvert også brukt om stedet der stammen eller gruppen møttes for å diskutere viktige saker. Etymologisk stammer ordet kanskje fra det gammellatinske uttrykket *co-viria* («samling av menn»).

Til å begynne med var det 30 curieavdelinger, trolig bare for patrisiere. Disse avdelingene dannet grunnlaget for ''comitia curiata'', der avstemningene ble gjort etter curier.

Curia Hostilia i Roma var bygningen der det romerske senat møttes. Senatet var opprinnelig et råd av de eldste (*senex* betyr «gammel mann») i stammene som utgjorde romerfolket, men ble med republikkens vekst et stadig mektigere organ hovedsakelig av patrisiere og posisjoner som gikk i arv. Ettersom riket vokste fikk alle byer som fikk status som municipium sitt eget senat etter modellen fra Roma.

I keisertiden betegnet Curia enhver bygning der de lokale myndigheter holdt hus og holdt sine møter og høringer, og ordet omfattet etterhvert også dem som arbeidet der, som ble kalt *curiales*.

Med Vestromerrikets fall i 476 gikk begrepet ut av bruk for verdslige institusjoner, men i geistlig sammenheng brukes ordet fortsatt: den romerske kurie er navnet på den katolske kirkes sentrale forvaltningsorgan.

## Referanser


## Eksterne lenker
* «Curia». *Encyclopædia Britannica* (11. utg.). 1911.
THW Kiel

**THW Kiel** er en tysk håndballklubb fra Kiel, som spiller sine kamper i Sparkassen-Arena. Moderklubben THW Kiel e.V. ble grunnlagt 4. februar 1904, mens håndballavdelingen ble grunnlagt i 1923. Håndballavdelingen har i dag 380 medlemmer. Bundesliga-laget THW Kiel ble ikke grunnlagt før 1. juli 1992, da under navnet THW Kiel Handball-Bundesliga GmbH. Siden den gang har THW Kiel vært det mest suksessfulle laget i den tyske Bundesligaen.

## Seiere
THW Kiel er det mestvinnende laget i tysk håndball. 

1. Bundesliga (23):
1957, 1962, 1963, 1994, 1995, 1996, 1998, 1999, 2000, 2002, 2005, 2006, 2007, 2008, 2009, 2010, 2012, 2013, 2014, 2015, 2020, 2021, 2023

Den tyske cupen (9): 
1998, 1999, 2000, 2007, 2008, 2009, 2011, 2012, 2013

EHF Champions League (4): 
2007, 2010, 2012, 2020

EHF Men's Champions Trophy (1):
2007

## Tidligere stjerner
Blant THW Kiels tidligere stjerner finner vi Magnus Wislander (Verdens beste spiller 1990), Henning Fritz (Verdens beste spiller 2004), Frode Hagen, Andrei Xepkin og Klaus-Dieter Petersen (Tidligere tysk landslagskaptein).

## Spillerstall 2008-2009

## Referanser


## Eksterne lenker
*
Psilocybin

*

*'Psilocybin*' er et [[psykedelisk]] [[tryptamin]] som tilhører gruppen [[hallusinogener]] og finnes naturlig i [[sopper]] i gruppene av [[fleinsopper]] (*Psilocybe*) og [[flekkskivesopper]] (*Panaeolus''), som i et samlebegrep gjerne kalles psilocybinsopper. Andre stoffer som hører til gruppen er LSD, peyote og meskalin. Felles for disse stoffene er at de kan gi psykose- og drømmelignende tilstander.

Psilocybin brukes både som et rusmiddel og som et legemiddel. Det siste er spesielt aktuelt for pasienter som lider av posttraumatisk stresslidelse, klasehodepine og noen andre spesielt kraftige hodepiner, og da først og fremst de som ikke har god virkning av verken tradisjonelle profylakser, triptaner og oksygenbehandling eller noe annet.

## Som rusmiddel
Psilocybin gir en LSD-lignende rus som varer i 4–6 timer. En vanlig dose er 10–50 mg. Det gir i seg selv ikke noen rusvirkning, men metaboliseres i leveren og gjøres om til det farmakologisk aktive stoffet psilocin. Psilocybin (og psilocin) er ikke giftig og gir ingen direkte skader eller avhengigheter. Mange av disse midlene har lange tradisjoner i religiøse og/eller kulturelle sammenhenger av antropologisk interesse, som danner utgangspunkt for myter og kulturelle moter.

Bruken er oftest episodisk og kan subjektivt gi svært dramatiske opplevelser, av og til farlige. Hallusinogenene gir ofte forvirringstilstander og ettervirkninger i form av svingninger i sanseopplevelser og realitetsforståelse. Dette er trolig opphavet til uttrykket berserkgang.

## Referanser




## Se også
* Spiss fleinsopp
* Cannabidiol
Regi

**Regi** (av fransk *régie* = styre/forvalte), i blant kalt **instruksjon**, er iscenesettelse av en film, opera eller teaterforestilling.

Teaterregi er tradisjonelt oppdelt i tre oppgaver: det litterære, det audio-visjonære og det kontekstuelle (ramme og fortolkning). I en filmproduksjon inkluderer regi blant annet hvordan manuset (historien) skal formidles og fortolkes, å definere det kunstneriske uttrykket til filmen, å instruere skuespillere, visuelle aspekter som posisjonering av kamera, utforming av scenografi og kostyme, valg av innspillingssted(er), bruk av lys, sminke og spesialeffekter, hørbare aspekter som bruk av musikk, kontentum og lydeffekter.

## Se også
*Regissør
*Koreografi
Erkehertug Johann av Østerrike

Erkehertug **Johann av Østerrike** (født 20. januar 1782 i Firenze, død 11. mai 1859 i Graz) var medlem av Huset Habsburg.

## Liv og virke
### Bakgrunn
Johann var sønn av Leopold II og bror av Frans II, begge tysk-romerske keisere. Johann var født i Firenze der faren var storhertug. Da Leopold ble tysk-romerske keiser i 1790, fulgte Johann med til Wien.

### Offiser
Johan skulle først slå inn på den militære løpebane. Under Napoleonskrigene var Johan feltmarskalk og generaldirektør for ingeniørs- og befestningsvesenet. I september 1800 fikk han, med general Franz von Lauer ved sin side, befalet over den mot Jean Victor Moreau oppsatte østerriksk-bayerske hær, men ble beseiret i slaget ved Hohenlinden den 3. desember sammr år. Under krigen i 1805 førte han befal i Tyrol. Der støttet han opprøret mot Napoleon i 1809 og overtok befalet over den sørlige armé. I Italia seiret han i slaget ved Sacile den 16. april 1809, men led nederlag ved Raab to måneder senere. Eyter at opprøret i Tyrol var slått ned, og på grunn av hans tysk-nasjonale sympatier, ble han forbust å oppholde seg i Tyrol. 

### Steiermark
Etter de mange nederlag mot Napoleon, konsentrerte Johann seg om styret av hertugdømmet Steiermark. Der virket han frem til sin død. Han bidro meget til utviklingen og moderniseringen av landet. I år 1811 skjenket han sine private naturvitenskapelige samlinger til landet med åppdraget *å underlette innlæringen og vekke kunnskapstærsten*, og la dermed grunnen til et teknisk-naturvetenskapelig lærested (forgjenger til det tekniske universitet i Graz) og museum (Joanneum). 

Han initierte grunnleggingen av ytterligere innretninger som for eksempel Steiermarks landsarkiv, undervisningsanstalten for gruvedrift (idag et universitet, Steiermarks sparebank, Steiermarks landbruksforening med mere. En viktig medarbeider i disse bestrebelser var hans privatsekretær Johann Zahlbruckner. Han ervervet i 1818 godset *Brandhof* nær Mariazell og skapte et mønstergods. Han kjøpte også jernbruk og kullgruver i Steiermark samt en platefabrikk. 

I 1829 giftet han seg med Anna Plochl (1804-1885), datter til postmesteren i Aussee. På grunn av ekteskapet kom han i konflikt med hoffet og ble utelatt fra tronfølgen. I 1850 ble hun til sist utnevnt till grevinne av Meran. Erkehertug Johan og Anna Plochl hadde en sønn, Frans, greve av Meran (1839-1891). I 1841 kjøpte han godset Stainz som hjem til familien.

Under den borgerlige revolusjon i 1848 vendte erkehertug Johan tilbake til politikken. Keiser Ferdinand som hadde flyktet fra sin opprørske hovedstad utnevnte sin farbror til sin stedfortreder, og i Wien ble han mottatt som motstander av Klemens von Metternichs politikk med glede. I juni 1848 utnevnte Frankfurtparlamentet Johann til riksforstander i den tyske staten parlamentet forsøkte å etablere. Han gikk av året etter, etter at forsøket på en fellestysk stat feilet.

Johann døde i 1859, og ligger gravlagt i Schenna.

## Referanser


## Litteratur
* 
* 
* 
* 

## Eksterne lenker
*
Glazov

**Glazov** (russisk: Гла́зов, udmurtisk: Глазкар &ndash; *Glazkar*) er en by i Republikken Udmurtia i Russland. Den ligger ved elva Tsjeptsa, 150&nbsp;km nord for Izjevsk. Innbyggertall: 100&nbsp;894 (folketelling 2002).

Byen ble grunnlagt som en landsby på 1500-tallet. Bystatus ble innvilget i 1780. 

Under den russiske borgerkrigen var byen av stor militær betydning. Den ble tatt av Koltsjaks general Anatolij Pepeljajev 2. juni 1919.

Glazov ligger ved den transsibirske jernbanen. 

Byen er kjent for *Tsjepetsk Mekaniske Fabrikk*, Russlands hovedprodusent av uran, zirkonium og kalsium-metall til atomkraftverk, militære og romfartsteknologi. Byen har også virksomheter innen treforedling-, tekstil- og næringsmiddelindustri.

## Referanser


## Eksterne lenker
*
Minuttvalsen

***Minuttvalsen***, *Vals i Dess- dur, [[opus]] 64, no. 1*, (mest kjent som «Minuttvalsen»), er en vals skrevet for solopiano av komponisten Chopin.

Tempi som ble angitt av komponisten er *molto [[vivace]]*. Chopin skrev stykket i 1847, og utgav det i Leipzig samme året, som den første av opus 64. *Trois Valses*, dedikert til hans forlovede Delfina Potocka. Siden den andre valsen er skrevet i Ciss-moll, er denne skrevet i den enharmoniske parallelltonearten (Dess-dur).

Til tross for navnet varer stykket mellom et og et halvt minutt, til to minutter; det er fordi Chopins utgiver, som fant på navnet, ville at «minutt» skulle vise at den er «liten», eller «kort». Selv om mange ser på stykket som storartet, er det hverken stort, eller langt. Camille Bourniquel, en av Chopins biografer, forteller leseren at Chopin med denne valsen ville avbilde en hund som jakter på sin egen hale, noe som godt kan stemme, for Chopin kalte stykket opprinnelig *Petit Chien*, som betyr «Liten hund».

## Noter
* Study Guide, Recordings and Sheet Music fra Chopin Music
* Minute Waltz-noter kan fås fra Musopen.com
* Quatre Mains, fri versjon for pianoduett (firhendig)
Gro Fraas

**Gro Fraas** (født 28. november 1944 i Larvik) er en norsk kunstmaler og grafiker. Hun er utdannet ved Statens Håndverks- og Kunstindustriskole 1965&ndash;1968. Hun var  hospitant samme sted 1973&ndash;1976. Fraas regnes ofte som en av Norges fremste akvarellmalere, men også litografi står henne nær. Felles for arbeidene i begge teknikker er at hun fokuserer lite på detaljer. Utgangspunket for hennes arbeider er ofte landskap, men det handler mer om stemninger enn et landskap man gjenkjenner. Hun er en av få norske kunstnere som viderefører akvarellteknikken til litografiet.

Hun etablerte kunstnergruppen Sinober sammen med blant andre kunstnere Gabrielle Kielland og Wenche Øyen, som hadde flere utstillinger i 1995&ndash;1996.

Fraas er innkjøpt av flere private og offentlige samlinger, slik som Nasjonalgalleriet, Riksgalleriet, Norsk kulturråd, Oslo kommunues  kunstsamlinger, Trøndelag Kunstgalleri og mange flere.
 
Hun bor og arbeider i Oslo og i Cordes-sur-Ciel i Frankrike.

## Filmografi
* 1974: Edvard Munch,  Fru Heiberg

## Referanser


## Eksterne lenker
* 
*  Kunstnernes informasjonskontor - Gro Fraas
Chicago-blues

**Chicago-blues** er en form for bluesmusikk som ble til i Chicago i USA da man i tillegg til gitar og munnspill, slik man brukte i delta-blues, tok i bruk elektrisk gitar, trommer, piano, bassgitar og iblant saxofon. Sjangeren oppsto hovedsakelig som følge av «flukten fra sydstatene», da millioner av fattige afroamerikanske arbeidere fra sydstatene i første halvdel av 1900-tallet flyttet til industribyene lenger nord, særlig Chicago og brakte med seg sin musikk.

Chicago-blues tar i bruk et bredere tonemateriale enn den tradisjonelle seks-toners blues-skalaen. Ved at man la til toner fra durskalaen fikk musikken et visst jazz-preg, uten å slutte å være blues. Dette er dog ikke så fremtredende som i Texas-blues. Chicago-bluesen er også kjent for sin tunge, rollende bass.

Et annet trekk er at Chicago-bluesen ofte inneholder none-akkorder, det vil si akkorder som inneholder en stor none (niende trinn), og skalaene inneholder som regel også niende trinn (som tilsvarer andre trinn, sekunden).

Klassikere innen Chicago-blues er Muddy Waters' «Hoochie Coochie Man» og Willie Dixons «Back Door Man».

## Typiske representanter
* Big Bill Broonzy
* Big Maceo Merriweather
* Big Walter Horton
* Billy Boy Arnold
* Billy Branch
* Bo Diddley
* Buddy Guy
* Carey Bell
* Charlie Musselwhite
* Champion Jack Dupree
* Elmore James
* Freddie King
* Hound Dog Taylor
* Howlin' Wolf
* J. B. Hutto
* J. B. Lenoir
* Jim Kahr
* James Cotton
* Jimmy Dawkins
* Jimmy Rogers
* John Brim
* John Primer
* Johnny Shines
* Junior Wells
* Koko Taylor
* Lefty Dizz
* Little Walter
* Lonnie Brooks
* Luther Allison
* Lurrie Bell
* Magic Sam
* Mighty Joe Young
* Melvin Taylor
* Muddy Waters
* Otis Rush
* Otis Spann
* Paul Butterfield
* Robert Lockwood Jr.
* Robert Nighthawk
* Snooky Pryor
* Son Seals
* Sonny Boy Williamson II.
* Vance Kelly
* Willie Dixon

## Litteratur
* 
* 

## Referanser


## Eksterne lenker
* Chicago bluesens «hjemmesider», ChicagoBlues.com
* Chicago blues eksempel og leksjoner , 12bar.de
* Chicago blues-artister, allmusic.com
* «Blues» i ''Encyclopedia of Chicago'', encyclopedia.chicagohistory.org
Technische Universität Graz

**Technische Universität Graz** (ofte bare kjent som **TU Graz** eller **TUG**) er et universitet i Graz i Østerrike. TU Graz er Steiermarks nest største universitet etter Karl-Franzens-Universität Graz, og har 9&nbsp;766 studenter og 1&nbsp;234 vitenskapelig ansatte.

TU Graz ble grunnlagt av Erkehertug Johann i 1811. Fra begynnelsen av hadde universitetet programmer i fysikk, kjemi, mineralogi, botanikk og teknologi, og i 1818 kom også zoologi til. Etter den østerrikske studiereformen i 2002 har TU Graz syv fakulteter,

## Referanser


## Eksterne lenker
* 
* Universitetets nettsider
Karens Jul

***Karens Jul*** er en novelle av den norske naturalistiske forfatteren Amalie Skram. Novellen ble publisert i julenummeret av den danske avisen *[[Politiken]]* i 1885.

*Karens Jul* ble trykt på tysk i 1891 og i 1892 kom den ut i bokform første gang som en del av samlingen *Forraadt* utgitt av Det Schubotheske Forlag i København. I tillegg til «Karens Jul» inneholdt boken «Madam Høiers Leiefolk», «In Asiam profectus est» og «Forraadt».

## Handling
Fortellingen starter med historien til et ferjemannshus. Novellens hovedperson, Karen, blir funnet i ferjemannshuset av en politimann. Hun har et nyfødt barn og har søkt tilflukt for kulden i huset fordi Madam Olsen, hennes arbeidsgiver og beskytter, har reist bort og ligger syk på landet. Karen overtalte politimannen til å la henne få bo i huset i tre dager til, selv om han helst mente at hun burde melde seg til fattigvesenet. Etter at de tre dagene hadde gått, finner politimannen Karen og barnet ihjelfrosset. Den første arbeidsdagen etter juleferien ble skuret revet for at «det ikke skal være tilholdssted for «*alskens løsgjengere*.»

## Kilder
* *Fra Saga til CD* 10

## Referanser


## Eksterne lenker
Sopron

**Sopron** (tysk: **Ödenburg**) er en by i fylket Győr-Moson-Sopron i Ungarn, like ved grensen mot Østerrike. 

Sopron har 61 249 innbyggere (2014) og et areal på 169,06 km².

Byens historie strekker seg tilbake til romertiden, da byen *Scarbantia* stod her. Området ble befolket av ungarere i folkevandringstiden, og ble etterhvert en viktig by i Østerrike-Ungarn. Etter første verdenskrig ble det avholdt en folkeavstemning i byen om hvorvidt den skulle tilfalle Østerrike eller Ungarn, og etter at 65% av innbyggerne stemte for Ungarn fikk byen tilnavnet *Civitas Fidelissima*, «den mest lojale by».

## Referanser


## Eksterne lenker
*
Helen Neilson

**Helen «Aileen» Neilson** (født 15. august 1971) er en skotsk rullestolcurlingspiller. Hun representerer Braehead Wheelchair Curling Club, som er samme klubb som bl.a. Jim Taylor og Tom Killin representerer. 

Hun VM-sølv fra VM 2011 og bronse fra VM 2007 for Skottland, samt en bronse fra Paralympiske vinterleker 2014. Ved Paralympiske leker i 2010 var hun den første kvinnelige skipen i historien, i et Paralympics, og ved VM i 2013 var hun VMs eneste kvinnelige lagkaptein. 

Ved siden av curlingen er hun lærer. 

## Resultater

Andre internasjonale meritter hun har er gull fra British Open i 2007, Canadian International Bonspiel 2007 og Prague International Bonspiel 2006.

## Utmerkelser
* 2011 - VMs *Sportsmanship Award*

## Referanser


## Eksterne lenker
* 
* Profil hos Paralympics 2014
Yuxi

**Yuxi** (kinesisk: 玉溪; pinyin: *Yùxī*; Wade-Giles: *Yǜ-hsī*) er et byprefektur i den kinesiske provinsen Yunnan. 

## Administrative enheter
Byprefekturet Yuxi har jurisdiksjon over ett distrikt (区 *qū*), 5 fylker (县 *xiàn*) og 3 autonome fylker (自治县 *zìzhìxiàn*).

## Sigaretter
Det populære kinesiske sigarettmerket Hongtashan produseres i Hongta i Yuxi.

## Samferdsel
Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos.

## Eksterne lenker
*  
* Kart over Yuxi 
* Fotos fra Yuxi hos ''Panoramio''
Tom Killin

**Tom Killin** (født 30. mars 1950) er en skotsk rullestolcurlingspiller. 

Storbritannia er representert samlet i OL og Paralympics, Skottland stiller derfor ikke eget
lag. Killin spilte i Paralympics i 2006 toer for Storbritannia, og fikk der sølv. Han har tidligere også vunnet sølv i fekting under Paralympics 1980 i Nederland. 

## Resultater

## Eksterne lenker
* 
* 
* Profil hos British Paralympic Association
* Profil hos Scottish Disability Sport
Marcus Ahlm

**Marcus Ahlm** (født 7. juli 1978 i Norra Åsum, Sverige) er en svensk håndballspiller. Han spiller i dag for storklubben THW Kiel, og hans posisjon er linjespiller. Under EM 2008 i Norge var Marcus Ahlm en av de beste linjespillerne i hele turneringen.

## Referanser


## Eksterne lenker
*
James Sellar

**James Sellar**  (født 5. juni 1957) er en skotsk rullestolcurlingspiller. Han representerer Braehead Wheelchair Curling Club. 

Han har deltatt i fire VM for Skottland – de første to som reserve, deretter som toer og i 2008 som ener. På nasjonalt nivå har han to gull fra det britiske mesterskapet (2004 og 2005) og et gull fra det skotske mesterskapet (2006).

Han har tidligere konkurrert i rullestolbowls. Han begynte pådet britiske landslaget så tidlig som i 1991, og har vunnet 10 internasjonale mesterskap siden dette, og deltok i VM senest i 2007. 

## Resultater

## Referanser


## Eksterne lenker
* Profil hos WCF
* Profil hos the Scottish Institute of Sport
* Profil på Scottish Disability Sport
35. serierunde i Premier League 2007/08

**35. serierunde i Premier League 2007/08** var en serierunde i engelsk herrefotballs Premier League sesong 2007/2008. Serierunden begynte torsdag 17. april med Everton – Chelsea. Runden fortsatte lørdag 19. april en kamp mellom Arsenal mot Reading. Senere samme ettermiddag ble det spilt ytterligere fire kamper; dagen ble avslutta med Blackburns hjemmekamp mot Manchester United kl. 18.15.

Søndag 20. april ble det spilt tre kamper. Lokaloppgjøret i Birmingham mellom Aston Villa og Birmingham ble spilt kl. 13.00, lokaloppgjøret i nordøst mellom Newcastle og Sunderland ble spilt kl. 14.30, og runden ble avslutta med Manchester City mot Portsmouth.

## Kampfakta

----

----

----

----

----

----

----

----

----

----

## Eksterne lenker
* Premier League 2007/08: Terminliste og resultater på altomfotball.no
Konrad I av Württemberg

**Konrad I** var den første greven av Württemberg. Han hadde tilholdssted i slottet Württemberg. Han regjerte fra 1083-1110, og er først nevnt i 1081. Han blir regnet for å være stamfaren til Württembergdynastiet. 

## Referanser
Frank Duffy

**Frank Duffy** (født 27. august 1959, død 16. desember 2010) var en skotsk rullestolcurlingspiller.  Han var funksjonsfrisk til han var 35 år gammel, da han ble lam i en ulykke. 

Han var *skip* på det skotske landslaget i tre VM fra 2002 til 2005, og ledet laget til to gull og en bronse. I tillegg fikk han sølv i International Bonspiel 2003. 

Storbritannia er representert samlet i OL og Paralympics, Skottland stiller derfor ikke eget lag. Duffy var i De paralympiske leker 2006 skip for Storbritannia, og fikk der sølv. 

Under VM i 2002 og 2003 vant han prisen *WWCC Sportsmanship Award*. 

## Resultater

## Eksterne lenker
* 
* Profil hos WCF
Francis James Child

**Francis James Child** (født 1. februar 1825, død 11. september 1896) var en amerikansk akademiker og folkeminneforsker som er kjent for å ha samlet og klassifisert folkesanger fra England og Skottland og deres amerikanske varianter og klassifisert dem etter systemet som kalles *[[Child Ballads]]*.

Child ble født i Boston i Massachusetts. Der gikk han på Boston Latin School, og gikk ut av Harvard i 1846, best i klassen i alle fag. Han undervist i matematikk fra 1846 til 1848, da han fikk en stilling som lærer i historie, politisk økonomi og engelsk litteratur. Etter to års studie i Europa overtok han stillingen som professor i retorikk og talekunst etter Edward T. Channing, et professorat han hadde til 1876.

Child fikk permisjon fra 1849 til 1853, da han studerte engelsk teater  og senere tysk filologi ved Humboldt-universitetet i Berlin og universitetet i Göttingen. Han var redaktør for en omfattende samling av britiske poeter. Han var også redaktør for Edmund Spensers samlede verker (1855) og planla en utgivelse av Geoffrey Chaucer, men nøyde seg med en artikkel i *the Memoirs of the American Academy of Arts and Sciences* for 1863 under tittelen *Observations on the Language of Chaucer's Canterbury Tales*. Artikkelen fikk stor betydning for forståelsen av Chaucers grammatikk, uttale og skandering slik vi forstår den i dag.

Størst av hans arbeider var en åtte binds utgivelse av engelske og skotske folkeballader. Etter at han i 1876 fikk en stilling som professor i engelsk, viet han seg til komparative studier av tradisjonelle, engelske ballader. Han samlet en stor mengde manuskripter og andre kilder til folklore, og gjorde undersøkelser også på andre språk enn engelsk. George Lyman Kittredge var blant Childs elever og følte et særlig ansvar for å videreføre Childs arbeid.

Hans siste arbeid ble kalt *English and Scottish Popular Ballads*, første i ti, siden i fem bind. Verket sto lenge som det autoritative verket på området. Da Child døde hadde han ikke rukket å skrive en innledning eller en bibliografi. Derimot ble utgivelsen forsynt med en kort biografi over Child skrevet av Kittredge.

## Bibliografi
* *Four Old Plays' (1848)
* *English and Scottish Popular Ballads'' (1882 – 1898)

## Referanser


## Eksterne lenker
*
Engla-saken

**Engla-saken** var drapet på ei tiårig jente, Engla Juncosa Höglund, bosatt i Stjärnsund i Dalarna i Sverige. Ugjerningen fikk stor oppmerksomhet både innenfor og utenfor Sverige allerede i forbindelse med hennes forsvinning 5. april 2008. Over 200 personer engasjerte seg i letingen etter jenta, blant annet det svenske heimevernet, foreninger og andre frivillige. Uka som fulgte deltok flere hundretalls personer i søket (politi, hundeførere, heimevernet og flere hundre sivile) som ble organisert i skogene rundt Stjärnsund og opp mot Stenshyttan, samt i Torsåkersområdet, i skogene i Bodås og i Gammelstilla.

Svensk politi pågrep etter noen dager en 42 år gammel mann, Anders Eklund. Mannens bil ble ved en tilfeldighet fotografert av en privatperson i nærheten av stedet der jenta forsvant. 55 sekunder tidligere hadde Engla blitt fotografert syklende av samme fotograf. Da Politiet fikk kjennskap til bildene ble eieren av den avbildede bilen kontrollert og det fremkom at han tidligere var blitt dømt for voldtektsforsøk og seksuell tvang. Den 13. april 2008 meddelte Politiet at han hadde tilstått drapet på jenta og at han hadde vist Politiet hvor liket lå. Han tilsto også drapet på en kvinne i Falun i 2000.

Rettssaken mot Eklund begynte 21. juli 2008.

## Referanser
Konrad II av Württemberg

**Konrad II** (ukjent fødselsdato, død 1143) var greve av Württemberg fra 1110 til sin død i 1143. Han var gift med Hadelwig. 

Konrads far er ukjent, men man antar at han var av greveslekta Althausen-Veringer. Denne antagelsen kommer av den store likheten mellom våpenskjoldet til grevene av Württemberg og det til grevene av Veringen. Det antas dermed også at de to adelsslektene er i slekt. Konrads mor, Luitgard av Beutelsbach var søsteren av hans forgjenger Konrad I. 

Han kom til makten etter Konrad Is død. Konrad II skjenka landområder nær Göppingen til klosteret Blaubeuren den 12. mai 1110, og de skriftlige kildene som beskriver dette nevner ham som greve.

Konrad II døde i 1143. 

## Referanser
Ludvig II av Württemberg

**Ludvig II** (født ca. 1137, død 1181) var greve av Württemberg fra 1158 til 1181.

Han ble gift med Willibirg (1142–1179), datter av Hartmann III, greve av Kirchenberg.

## Referanser
Angie Malone

**Angie Malone** (født 27. mai 1965 i Glasgow) er en skotsk rullestolcurlingspiller. Hun representerer klubben The Peak. 

Hun har deltatt i seks VM, noe som har resultert i to gull, en sølv og en bronse. I 2005 vant hun også det åpne tsjekkiske mesterskapet i Praha (Czech Open). Nasjonalt har hun vært med og vinne British open fire å på rad fra 2003 til 2006. I 2006 og 2008 ble hun også skotsk mester. 

Storbritannia er representert samlet i OL og Paralympics, og Skottland stiller derfor ikke eget lag. Malone spilte i Paralympics i 2006 ener for Storbritannia, og fikk der sølv. Ved Paralympiske vinterleker 2014 var hun reserve, og det britiske laget fikk her bronse.

Malone ble i 2017 utnevnt til medlem (MBE) av Order of the British Empire.

Hun er gift og har to barn. I 2008 fikk hun påvist brystkreft, og var ute av idretten i 6 måneder. 

## Resultater

## Referanser


## Eksterne lenker
* 
* Profil hos Scottish Disability Sport
* Profil hos Champion Schools
* Profil hos Paralympics 2014
Ludvig I av Württemberg

**Ludvig I** (død 1158) var greve av Württemberg. Han regjerte fra 1143 til 1158.

Det blir antatt at Ludvig I var sønn av Konrad II og hans kone Hadelwig. Sammen med sin bror Emicho blir han nevnt som hoffmann hos kong Konrad III av Tyskland og keiser Fredrik, Barbarossa. Det antas at han var fogd for Denkendorfklosteret.

## Referanser
Gobex

**Gobex** er en norsk leverandør av blant annet elektroniske poengsystemer for golfbaner. Gobex har kontor i Mandal og London.

## Produkter
### [[GolfScore]]
**GolfScore** er et elektronisk poengsystem for golfspillere. For hvert hull bruker man et plastkort på hullets terminal for å registrere slagene.

Systemet brukes på disse golfbanene i Norge:
* Aurskog Golfpark
* Drøbak Golfklubb
* Grini Golfklubb
* Haugaland Golfklubb
* Mandal Golfklubb
* Utsikten Golfpark (tidl. Kvinesdal & Omegn Golfklubb)
* Norsjø Golfklubb
* Sandnes Golfklubb
* Sola Golfklubb

## Eksterne lenker
* Gobex AS
* GolfScore
Sue Barker

**Susan «Sue» Barker** (født 19. april 1956 i Paignton i Devon) er en britisk tennisspiller.

Barker vant én Grand Slam-turnering i sin tenniskarriere – i 1976 vant hun finalen i French Open over tsjekkiske Renata Tomanova 6-2, 0-6, 6-2. 

Barker ble i 2021 forfremmet til kommandør (CBE) av Order of the British Empire for innsats for idrett, kringkasting og veldedighet.

## Grand Slam-titler
*  **[[French Open]]:**
** Single damer – 1976 (hun beseiret Renata Tomanova med 6-2, 0-6, 6-2 i finalen)

## Referanser


## Eksterne lenker
* 
* 
*
Harald Edelstam

**Gustaf Harald Edelstam** (født 17. mars 1913 i Stockholm, død 16. april 1989) var en svensk diplomat. Edelstam er særlig kjent for å ha reddet livet til et stort antall opposisjonelle etter militærkuppet i Chile i 1973. 

I begynnelsen av sin diplomatiske karrière under andre verdenskrig var han stasjonert i Norge. Han fungerte som medhjelper for Hjemmefronten og fikk av Hjemmefronten tilnavnet «Den svarte nelliken» for sin innsats med å redde opposisjonelle fra naziregimet. 

*El clavel negro* (Den svarte nelliken) er også tittelen på en spillefilm som omhandler Edelstams innsats under og etter militærkuppet i Chile.  Han fremstilles også av Mikael Persbrandt i en viktig rolle i den finske tv-serien *Usynlege heltar* (*Invisible Heroes*).

## Referanser


## Eksterne lenker
* 
* Aftonbladet: Reddet – av den svenske rebellen
* Harald Edelstam-stiftelsens hjemmeside 
* Dokumentar om Edelstam fra Sveriges Radio
* IMDB-side for "The Black Pimpernel"
Ken Dickson

**Ken Dickson** (født 1. juli 1946, død 15. februar 2013) var en skotsk rullestolcurlingspiller. Han representerte Borders Wheelchair Curling Club, og var visepresident i klubben.

Dickson satt i rullestol på grunn av multippel sklerose, en diagnose han fikk i 1995. Han måtte begynne med rullestol i 1997, og prøvde rullestolcurling første gang våren 2001, i The Borders Ice Rink i byen Kelso. Han spilte i to VM for Skottland, noe som har resultert i to gull. Under VM i 2002 spilte han for England.

Storbritannia er representert samlet i OL og Paralympics, og Skottland stilte derfor ikke eget lag. Dickson var i Paralympics i 2006 reserve for Storbritannia, og fikk der sølv.

## Resultater

## Referanser


## Eksterne lenker
* Profil hos WCF
Mettingen

**Mettingen** er en tysk landsby lokalisert nordvest i bundesland Nordrhein-Westfalen. Landsbyen har 12&nbsp;259 innbyggere.

## Bilder

Fil:Mettingen Haus Telsemeyer 3.jpg|Haus Telsemeyer
Fil:Mettingen Schultenhof.jpg|Gården Schultenhof
Fil:Mettingen Franziskanerkloster.jpg|Villaen *Burg Voß* huser nå et Franziskanerkloster


## Eksterne lenker
*